
Okresný súd Vranov nad Topľou 6P/25/2025 8825200455 13. 05. 2025 JUDr. Iveta Mihóková ECLI:SK:OSVT:2025:8825200455.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci manželky (navrhovateľky): A. B., nar. XX.XX.XXXX, trvale bytom C. XXXX/XX, D. A. E. – F., toho času G. D. XX, proti manželovi, ktorý návrh nepodal: B. B., nar. XX.XX.XXXX, trvale bytom C. XXXX/XX, D. A. E. – F., zastúpeného: LENGVARSKÝ, s.r.o., Advokátska kancelária so sídlom Dobrianskeho 1651, Vranov nad Topľou, za účasti maloletých detí: mal. H. B., nar. XX.XX.XXXX a mal. B. B., nar. XX.XX.XXXX, bytom pri matke, zastúpených kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, o rozvod manželstva a úpravu práv a povinností rodičov k maloletým deťom na čas po rozvode, takto rozhodol: I. Súd manželstvo účastníkov konania A. B., I. J., nar. XX.XX.XXXX a B. B., nar. XX.XX.XXXX, uzavreté 10.09.2016, ktoré je zapísané v Knihe manželstiev Matričného úradu vo D. A. E., vo zv. 20, ročník 2016, na strane 268, pod poradovým číslom 161, r o z v á d z a. II. Pokiaľ sa týka úpravy práv a povinností rodičov k maloletým deťom h v a ľ u j e dohodu rodičov v tomto znení:
sc
III. Mal. deti H., nar. XX.XX.XXXX a B., nar. XX.XX.XXXX B. s a na čas po rozvode z v e r u j ú do osobnej starostlivosti matky. IV. Každý z rodičov j e o p r á v n e n ý mal. deti zastupovať a spravovať ich majetok v bežných veciach. V. Otec s a z a v ä z u j e platením výživného na každé z mal. detí po 180,- eur mesačne vždy do 20. dňa toho ktorého mesiaca vopred matke, začínajúc právoplatnosťou rozsudku o rozvode. VI. Počas prítomnosti na Slovensku j e otec o p r á v n e n ý stretávať sa s mal. deťmi po dobu jedného týždňa od nedele od 13:00 hod. do nasledujúcej nedele do 18:00 hod. VII. Ak prítomnosť otca na Slovensku trvá viac ako dva týždne, je o p r á v n e n ý stretávať sa s mal. deťmi každý druhý týždeň od nedele od 13:00 hod. do nasledujúcej nedele do 18:00 hod. VIII. Otec j e o p r á v n e n ý sa s mal. deťmi stretnúť od prvej nedele nasledujúcej po príchode otca na Slovensko. IX. Počas letných prázdnin j e otec o p r á v n e n ý stretávať sa s mal. deťmi vždy prvý a tretí júlový týždeň, prvý a tretí augustový týždeň od nedele, ktorá predchádza uvedenému týždňu od 13:00 hod. do nasledujúcej nedele do 18:00 hod. X. Počas vianočných prázdnin j e otec o p r á v n e n ý stretávať sa v každom roku s mal. deťmi od 24.12. od 18:00 hod. do 25.12. do 18:00 hod.
XI. V nepárnom roku j e otec o p r á v n e n ý stretávať sa s mal. deťmi od 01.01. od 13:00 hod. do 06.01. do 18:00 hod. a v párnom roku j e otec o p r á v n e n ý stretávať sa s mal. deťmi od 26.12. od 13:00 hod. do 01.01. do 18:00 hod. XII. Otec j e p o v i n n ý najmenej 48 hodín pred plánovaným stretnutím oznámiť matke, že sa stretnutie uskutoční. XIII. Matka j e p o v i n n á mal. deti na stretnutie s otcom pripraviť a pred domom, kde býva ich odovzdať otcovi a otec mal. deti matke vráti na rovnakom mieste v stanovený čas. XIV. Žiaden z účastníkov n e m á nárok na náhradu trov konania. odôvodnenie: 1. Manželka (navrhovateľka) sa návrhom podaným na tunajšom súde dňa 12.03.2025 domáhala rozvodu manželstva a úpravy rodičovských práv a povinností k mal. deťom. Žiadala zveriť mal. deti so svojej osobnej starostlivosti, otca zaviazať platením výživného na každé z mal. detí sumou 250,eur mesačne a upraviť styk otca s mal. deťmi. Vo svojom návrhu uviedla, že základným dôvodom rozvratu manželského vzťahu je absolútny nesúlad pováh manželov, vzájomná citová odlúčenosť, neúcta manžela voči nej a neschopnosť viesť manželský a rodinný život. 2. Manžel s rozvodom manželstva súhlasil. 3. V priebehu konania rodičia mal. detí uzatvorili rodičovskú dohodu týkajúcu sa úpravy práv a povinností rodičov k mal. deťom na čas po rozvode. 4. Kolízny opatrovník odporúčal rodičovskú dohodu schváliť. 5. Rodičovskú dohodu, tak ako je uvedená vo výrokovej časti tohto rozsudku, súd schválil, nakoľko je v záujme mal. detí. 6. V zmysle ust. § 221 písm. a) zákona č. 160/2015 Z.z. Civilný sporový poriadok písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 7. V danom prípade sa všetci účastníci konania zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozhodnutiu odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Ak nebude vyživovacia povinnosť uložená týmto rozsudkom splnená v určenej lehote, možno sa jej splnenia domáhať návrhom na vykonanie exekúcie podľa osobitného zákona. Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 Civilného mimosporového poriadku). U p o z o r n e n i e : Podľa § 27 ods. 1 Zákona o rodine č. 36/2005 Z. z. manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.
Podľa § 27 ods. 2 Zákona o rodine č. 36/2005 Z. z. manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825200455.3 (dáta aktuálne k 3. 11. 2026). Záväzné je znenie zverejnené súdom.




